**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzata Képviselő-testületének***

***2023. május 22-i soros, nyílt képviselő-testületi üléséről***

*A jegyzőkönyv 95-110-ig számozott oldalt tartalmaz.*

**J E G Y Z Ő K Ö N Y V**

Készült: 2023. május 22-én Kerecsend Község Önkormányzata Képviselő-testületének rendkívüli képviselő-testületi ülésén (Kerecsend, Fő u. 55., 17:00 óra)

***Jelen vannak:***

Sári László polgármester

dr. Szász Kata jegyző

Forgácsné Román Rita alpolgármester

Fónad István képviselő

Prokaj Milán képviselő

Nagy Ferenc képviselő

Burai József képviselő

Schönberger Csaba Jakob NNÖ-elnök

Barna Erika Berekerdő óvodavezető

Magyar Éva adóügyi előadó

Simon Miklósné családsegítő munkatárs

Békési Eszter jegyzőkönyvvezető

1 fő helyi lakos

**Az ülésen elfogadott rendeletek:**

|  |  |
| --- | --- |
| 7/2023. (V.22.) önkormányzati rendelete | az Önkormányzat 2022. évi költségvetéséről szóló 3/2022. (II.16.) önkormányzati rendelet módosításáról |
| 8/2023. (V.22.) önkormányzati rendelete | az Önkormányzat 2022. évi költségvetésének végrehajtásáról |

**Az ülésen elfogadott döntések:**

|  |  |
| --- | --- |
| 52/2023. (V.22.) határozat | Gyermekjóléti és gyermekvédelmi beszámoló elfogadása határozat |
| 53/2023. (V.22.) határozat | Békepárti határozat |
| 54/2023. (V.22.) határozat | Polgárőrség támogatása határozat |
| 55/2023. (V.22.) határozat | Csele támogatása határozat |
| 56/2023. (V.22.) határozat | Lokál támogatása határozat |
| 57/2023. (V.22.) határozat | Molnár Attila jutalom határozat |

*NAPIREND*

1. Tájékoztató a lejárt határidejű határozatok végrehajtásáról és az előző testületi ülés óta tett intézkedésekről  
   előadó: Sári László polgármester
2. Beszámoló az Önkormányzat 2022. évi gazdálkodásáról

előadó: Sári László polgármester

1. Tájékoztató az adóbevételek alakulásáról

előadó: dr. Szász Kata jegyző

1. Beszámoló a gyermekjóléti és gyermekvédelmi feladatok ellátásáról

előadó: Simon Miklósné családsegítő és dr. Szász Kata jegyző

1. Egyebek

**Sári László polgármester**

Köszöntök mindenkit a mai soros testületi-ülésünkön. Köszöntöm továbbá állandó meghívott vendégeinket és az egyes napirendi pontokhoz meghívott vendégeket. Megállapítom, hogy határozatképesek vagyunk. Gazdálkodási előadónk egészségügyi okok miatt nem tud részt venni az ülésen. Kérdezem, hogy a kiküldött napirend szerint lefolytathatjuk-e a mai ülést, vagy van-e más módosító indítvány? Amennyiben nincs, kérnék egy szavazást, hogy a kiküldött napirend szerint folytassuk le az ülést!

A képviselő-testület elfogadta az ülés napirendjét.

**1. napirendi pont**

**Sári László polgármester**

Megtartja tájékoztatóját a lejárt határidejű határozatokról és az előző ülés óta megtett intézkedésekről. A tájékoztató mellékletként csatolva a jegyzőkönyvhöz.

Kérdés, észrevétel nem volt. A képviselő-testület tudomásul vette a tájékoztatót.

**2. napirendi pont**

**Sári László polgármester**

Második napirendi pontunk, beszámoló a 2022. évi gazdálkodásról. Az ülést megelőzően a Pénzügyi Bizottság megtartotta az ülését. Megkérném jegyző kisasszonyt, pár szóban egészítse ki a kiküldött anyagot.

**dr. Szász Kata jegyző**

Kettő rendelet került kiküldésre, a 2022. évi költségvetési rendelet módosítása, illetve a 2022. évi gazdálkodás végrehajtásáról szóló rendelet. A költségvetésénél az 1. melléklet, az előirányzatok kerültek módosításra, a kiadási és bevételi főösszegek. A zárszámadásban a 2021. évhez képest változás, hogy augusztustól a háziorvosi NEAK támogatás már nem jelenik meg az önkormányzati bevételek oldalában és a kiadási oldalon sem. Ezáltal az asszisztens bére megtakarításként jelent meg az önkormányzatnál. Pályázatokból megvalósult az útfejlesztéses és a gyerekházas pályázat, mindkettő lezárásra, befogadásra került. A bölcsődei pályázat nem jelenik meg a 2022. évben. A tüzifa pályázat is elhúzódott, így az sem jelenik meg a 2022. évben. Benyújtásra került az elszámolás, volt egy hiánypótlás, az ügyintéző elnézett egy paragrafus számot, de ezt követően minden rendben találtak a pénzügyi elszámolásnál. Ha van kérdés, megpróbálok rá válaszolni, amennyiben valamilyen konkrét gazdasági jellegű kérdés van akkor a későbbiekben írásban tudunk rá válaszolni.

**Sári László polgármester**

A bölcsinél az áthúzódó kiadás-bevétel, ami érdekes és itt a beruházásra vonatkozik.

**Fónad István képviselő**

Köszöntök mindenkit. A testületi ülés előtt lezajlott a Pénzügyi Bizottsági ülés, ahol a napirendi pontok a 2022. évi költségvetés módosítás és a 2022. évi gazdálkodás végrehajtása volt, egyebek napirendben nem merült fel más. Megtárgyaltuk a napirendeket, elfogadásra javasoltuk és elfogadásra is került.

**Sári László polgármester**

Az elmúlt időszakban többször is említésre került a pénzügy-gazdálkodás területén történt változás. A megnövekedett feladatok, adatszolgáltatások miatt a pénzügy területén mindenképpen szerettünk volna erősíteni és a postáról leigazoltuk az akkori hivatal vezetőjét Alföldi-Varga Klaudiát. Ő nagy segítség a pénzügyön, illetve egy másik kolléganő munkahelyet vált így az ő munkaköréből is kapott. Így ő kezeli a számlák érkeztetését, pályázati adminisztrációt és a munkaügyi feladatok egy részét. A távozó kolléganő munkakörét megosztottuk a 2 kolléganő között, így Tóthné Csóka Viktória kezeli a közfoglalkoztatási feladatokat, gyermekvédelmit, szociális igazgatás egy részét és Klaudia besegít neki.

**dr. Szász Kata jegyző**

Klaudia feladatai között szerepel így a számlák érkeztetése, pályázati adminisztráció és a munkaügyi területről a bérszámfejtés.

**Sári László polgármester**

Ahogy említettem korábban az Egri önkormányzat gazdasági iroda elbocsátott vezetőjétől kértünk segítséget, van vele szerződésünk, és teljesen átvilágítjuk a gazdálkodásunkat és próbáljuk utolérni az elmaradt dolgainkat. Közben Kompoltom felmondott a gazdálkodási előadó, és a mi gazdálkodási előadónk is nagyon fontolgatta, sőt be is adta a felmondását, mert nagyon nagy a teher és a nyomás és egyedül nem bírja. Leigazoltuk a Kompolti gazdálkodási előadót. Magam is azon gondolkodtam, hogy nem lesz-e sok a létszám, de ha utolérjük magunkat, akkor nyilván a volt gazdasági irodavezető segítségére már ilyen formában nem lesz szükségünk. Nagyon jó, hogy alkalmaztuk a Kompoltról eljött hölgyet, mert látszik, hogy sok évet eltöltött gazdálkodási területen és azt látjuk, hogy majdnem mindent tud úgy csinálni, mint Barbi. Meg is érkezett a válasz, mert Barbi azért van most távol mert vizsgálatra ment, várandós lett és így a létszámunk is megmarad. Emlékszünk rá milyen nehéz volt mikor Barbi gyesen volt, nem találtunk a helyére megfelelő embert és az összes hiányosságunk abból az időből származik. Folyamatos bírságaink voltak mert a beszámolók, bevallások nem mentek be időben. Most úgy gondolom talán őszre utolérjük magunkat. Azt semmiképp nem akarom, hogy az új munkatársunk azt élje meg a gazdálkodásban, mint Barbi, hogy minden a nyakába szakad. Ha ezt érezné ez esetben a volt irodavezető segítségét tudjuk kérni.

Az elhangzottakkal és a kiküldött anyaggal kapcsolatban kérdés, észrevétel van-e?

Amennyiben nincs, akkor 2 rendeletről kell szavaznunk!

Aki elfogadja a 2022. évi költségvetési rendelet módosítását, név szerint szavazzon!

Sári László igen

Forgácsné Román Rita igen

Fónad István igen

Prokaj Milán igen

Burai József igen

Nagy Ferenc igen

*A képviselő testület egyhangú név szerinti szavazással (hat igen szavazattal) az alábbi rendeletet fogadta el:*

**Kerecsend Község Önkormányzata Képviselő-testületének**

**7/2023. (V.22.) önkormányzati rendelete**

**az Önkormányzat 2022. évi költségvetéséről szóló**

**3/2022. (II.16.) önkormányzati rendelet módosításáról**

Aki elfogadja a 2022. évi költségvetés végrehajtásáról szóló rendeletet, kérem, név szerint szavazzon!

Sári László igen

Forgácsné Román Rita igen

Fónad István igen

Prokaj Milán igen

Burai József igen

Nagy Ferenc igen

*A képviselő testület egyhangú név szerinti szavazással (hat igen szavazattal) az alábbi rendeletet fogadta el:*

**Kerecsend Község Önkormányzata Képviselő-testületének**

**8/2023. (V.22.) önkormányzati rendelete**

**az Önkormányzat 2022. évi költségvetésének végrehajtásáról**

**Sári László polgármester**

Még annyi kiegészítést szeretnék tenni, hogy a rendkívüli ülések napirendi pontja néhány esetben több, mint az soros ülések napirendi pontja. Ez leginkább pályázati döntésekkel kapcsolatos. Alpolgármester asszony kidolgozta a Hungarikum pályázat anyagát, ebben volt egy elmaradásunk, de megalakult a Helyi Értéktár Bizottság is. A pályázat a mai napon benyújtásra került. Ebben a pályázatban – amennyiben nyertes – lehetőségünk van az utcanév- illetve a házszámtáblákat lecserélni, valamint a Kerecsendi Újságot megjelentetni.

**3. napirendi pont**

**Sári László polgármester**

Harmadik napirendi pontunk az adóbevételekkel kapcsolatos tájékoztató. Szóbeli kiegészítés van-e?

**dr. Szász Kata jegyző**

Nagyon részletes tájékoztatót kaptunk. Az idei évi bevételek május 17. napjáig szerepelnek, illetve a tavalyi év adatait tartalmazza a kiküldött anyag. Az ASP Adószakrendszerben működik az adó kivetése és beszedése, ami a tavalyi évben megújult. Sajnos ez a megújulás azt eredményezte, hogy vannak olyan funkciók, amik a régi rendszerben működtek, azonban az újba még a mai napig nem sikerült ezeket átültetni.

**Magyar Éva adóügyi előadó**

Annyit szeretnék még kiegészítésként jegyző asszony által elmondottakhoz, hogy ez a legújabb verzió, ami tegnap előtt állt fel, ez a programba a 45.2.2-es 2018. január 1-től. Most a 2022.évi hipa bevallások feldolgozása nagyon nehezen megy. Van olyan bevallás, aminek a feldolgozása 1 órát vett igényben, mert folyamatosan hibaüzenetet ír ki. A bevallások szinte minden évben 70-80%-ban május utolsó hetében érkeznek be. Nagyon nehéz volt megtervezni az idei évi hipa bevételt, a háborús helyzet, illetve a különböző kormányrendeletek miatt is, amit egyébként a kkv-nak adnak engedményt – itt az 1,7% és 1 %-os hipa adókulcs különbözetére gondolok. Az, hogy ennek a különbözetét mikor fogjuk megkapni, a tervezés időszakában, még egy szót sem tudtunk róla. Remélem az idei évben eltűnik már ez a kedvezmény, bár a kkv-kat sajnálom, de nekünk ez csak megbonyolította az életünket. Ez a fajta kkv-s engedmény 2023.évre már nem jár, így megkérnék, akinek van ilyen vállalkozó ismerőse annak továbbítsa már, mert nem igazán értik, hogyan is írtam elő a 2023. április 18-i adóelőleget, mikor ők 1%-kal fizetik a fizetendő adót. És elvileg, mindig a fizetendő adónak az 50%-át írjuk elő a következő évi adóelőlegként, viszont itt már nem az 1%, hanem az 1,7%-as számítunk. Úgy gondolom elég részletes a tájékoztató. A hátralékok behajtásával kapcsolatos intézkedések is elég jól mennek, most is nagy mennyiségű letiltás van, amit folyamatosan követni kell.

**Fónad István képviselő**

Az elektronikus csatornák működnek rendesen, tehát a bevallások beérkeznek, láthatóak?

**Magyar Éva adóügyi előadó**

Igen, láthatóak azonnal, ahogy beérkeztek. A vállalkozók az adóhivatalhoz küldik be ÁNYK-n keresztül és mi az adóhivataltól kapjuk meg. Ami nehézséget okoz még, ez az újfajta egyszerűsített adóalap választás, a KATA-s vállalkozók még egy külön csoport. Tudjuk, hogy 2022. augusztus 31-én a régi KATA megszűnt, majd szeptember 1-től december 31-ig lett az új KATA, ami év végén szintén megszűnt. Ebben ez évben van helyette ez az egyszerűsített adózási mód. Az új bevallások nem igazán vannak szinkronban az ASP Adóval. De majd megoldónak a dolgok. A lényeg az az, hogy a vállalkozónak annyit kelljen fizetni, amennyit ténylegesen kell. Köszönöm szépen.

**Forgácsné Román Rita alpolgármester**

Nagyon szeretnénk megköszönni a munkád. Nagyon jó döntést hoztunk, mikor bíztattunk, hogy csináld úgy a munkát, ahogy most is. Nagyon szép a beszámolód, jó egészséget és kitartást kívánok a továbbiakban is.

**Sári László polgármester**

Előbbiekben szeretném megköszönni a pénzügy-gazdálkodás területén dolgozók áldozatos munkáját, illetve Éva munkáját is nagyon szeretném megköszönni, valamint a segítői munkáját is. Tudjuk, hogy Eszter és Bence nagyon sokat segítenek, akár a pénzügyi akár az adminisztrációs folyamatokban. Úgy gondolom, hogy ez az eredmény látható is, kategóriákkal javult az adóbeszedés mennyisége és minősége is. Nagyon sok köszönettel tartozunk ezért.

Ha nincs több kérdés, akkor köszönjük szépen a tájékoztatót.

**4. napirendi pont**

**Sári László polgármester**

Negyedik napirendi pontunknál kérdezem Simon Miklósnét, hogy kiegészítést kíván-e tenni?

**Simon Miklósné családsegítő**

Úgy gondolom mindent részletesen beleírtam a beszámolóba. Látok olyan tendenciát, ami nehezíti a munkámat. Úgy tapasztalom a szülőknek nagyon kevés az idejük, a türelmük a gyerekneveléshez. A szülők egy része munkával, a másik része nagyon felelőtlenül tölti el az idejét. Mindannyiunknak nagyon oda kellene tenni magát, legfontosabb a gyermek.

**Sári László polgármester**

Köszönjük szépen. Úgy gondolom ez a feladatkör egy embernek már sok is, nagyon embert próbáló. Valószínű a következő fejlesztési területünk ez lenne. Ez a száraz adminisztráció a sok új felület sokszor úgy gondoltam, nem minden estben Katinak való, viszont egyeztettem a társzervezettek, felettes szervvel és ezen a területen is kategóriákkal javult a feladat ellátása. Volt olyan időszak amikor sokkal inkább észrevételek kaptunk, de most így hangzott el, hogy az adminisztrációs területen is utolérted magad.

**dr. Szász Kata jegyző**

Kiegészíteni szeretném annyival az Apró Lábak Biztos Kezdet Gyerekház kapcsán, hogy az új gyerekház vezető múlt héten állt munkába, így annak a kérdése is megoldódott.

**Forgácsné Román Rita alpolgármester**

A Jelenlét Pont működése a te munkádat mennyiben változtatta meg, mennyiben segíti, mennyiben látod a fejlődési tendenciát, vagy pozitív-negatív irányban, hogyan látod ezt?

**Simon Miklósné családsegítő**

Úgy gondolom, ami eddig egy rendszerben volt, hivatalon belül. A lakosság tudta, hova forduljon, hozzám, de említem itt a polgármestert, jegyzőt. Megváltozott ez a helyzet, hogy közbeiktatódott ez az új létesítmény, ez azért megzavarta az embereket, hogy akkor most tényleg kiemelés lesz, vagy védelembe vétel, vagy mi lesz az eset vége. Érzem én is, mert korábban egyenesebb volt, direktebb volt, egyértelműbb volt. Úgy gondolom, idővel itt is kialakul egy egyensúly, de mindennek kell idő.

**Forgácsné Román Rita alpolgármester**

Köszönöm.

**Sári László polgármester**

Nyilván a két feladat ellátása is különböző, aki hozzánk bejön az mind ügyfél, náluk viszont aki együttműködik az egyesülettel az ügyfél. Ennek a máltai jelenlét pontnak a meghatározása jórészt csak segítség. Én azt vettem észre, nálam a nehezebb helyzetű ügyfelek száma csökkent. A szociális keret évről-évre csökkent. Kifizettük a szociális tüzifa szállítási költségét, nyilván van betervezte temetési segély, gyógyszertámogatás, és ha ezt mind összeadjuk az átmeneti segélyezés szinte megállt. Láthattátok, hogy ők tudtak adni tűzifát is esetleg pénzbeli segítséget is. Vannak olyan betegek, akik nem tudják megoldani, hogy eljussanak kezelésre és a covid idején mi mondtuk, hogy nem rendelkezünk szakképzett személyzettel, így mi ezt kötelező jelleggel nem tudjuk rátraktálni egyik sofőrünkre se. Ők ezt önkéntesen el tudták látni.

Amennyiben nincs más kérdés, észrevétel, szavazzunk! Aki a beszámolót elfogadja, kérem tegye fel a kezét!

*A képviselő testület egyhangú szavazással (hat igen szavazattal) az alábbi határozatot fogadta el:*

**52/2023. (V.22.) határozat**

Kerecsend Község Önkormányzatának Képviselő-testülete megtárgyalta a gyermekjóléti, gyermekvédelmi és gyámhatósági feladatok végrehajtásáról szóló 2022. évi beszámolót és elfogadta azt.

Határidő: 2023.05.31.

Felelős: Sári László polgármester

***Szünet***

***Burai József képviselő elhagyja az ülést***

**5. napirendi pont**

**dr. Szász Kata jegyző**

A Fő út 42. számú ingatlant jelentettem be jókarbantartási ügy keretében balesetveszélyesség miatt a HVMKH Építésügyi és Örökségvédelmi Főosztályánál. Múlt héten érkezett meg a határozat, melyben az ingatlan tulajdonosát kötelezték a melléképület bontására, az alatta való pince betömésére, a lakóépület toldalékrészének felújítására, illetve a hátsó összekötő épületrésznek a felújítására, vízóra akna lezárására. Tehát csak a melléképület bontására kötelezték a tulajdonost, mert megállapították, hogy a főépület maga nem balesetveszélyes. 60 napon belüli bontás, illetve 180 napon belüli felújítást írtak elő.

**Fónad István képviselő**

Abba a határozatba van valamilyen jogkövetkezmény beleírva?

**dr. Szász Kata jegyző**

A 180 nap letelte után ellenőrzés. Voltak kint helyszíni ellenőrzésen a kormányhivataltól, engem nem kerestek meg, hogy vegyünk részt az önkormányzat részéről, csak érkezett ez a határozat.

**Nagy Ferenc képviselő**

Mit lehet kezdeni a sok szeméttel, fűvel a ház körül?

**dr. Szász Kata jegyző**

Arra is kötelezték a tulajdonost, hogy szállítsa el a szemetet, de erre nem írtak határidőt.

**Fónad István képviselő**

Tudjuk, hogy ebből úgyse lesz semmi

**Sári László polgármester**

Mivel nyitva van a vízóra akna, kerítés sincs, oda bárki bemehet, balesetveszélyes. Csak le kellene zárni, mert komoly veszély az ott.

**Prokaj Milán képviselő**

Ha már szóba került a Jelenlét Pont, nem lehetne őket megszólítani, hogy segítsenek már az úriembernek felszámolni ezt a helyzetet? Gondolom a költségvetésük engedi, ez egy nemes cél lenne részükről.

**Sári László polgármester**

Szóba került. A költségvetésük nem engedni, de önkéntes munkával be tudnak segíteni. Júniusba meglesz a falubejárás, fel lesznek szólítva újra.

**Prokaj Milán képviselő**

A pályánál ott van még a törmelék?

**Sári László polgármester**

Még egy kicsi ott van.

**Prokaj Milán képviselő**

Ezt már sokszor említettem, hogy először magunknál tegyünk rendet, mielőtt ellenőrzünk.

**dr. Szász Kata jegyző**

Következő előterjesztésben, az országgyűlés elfogadta az 5/2023. az orosz-ukrán háború egy éves évfordulójáról szóló békepárti határozatot, ezáltal arra kér minden önkormányzatot, hogy csatlakozzon ehhez a kezdeményezéshez és minden önkormányzat fogadjon el békepárti határozatot. Ezzel kapcsolatban érkezett egy levél. Van-e kérdés?

**Sári László polgármester**

Ki az, aki az előterjesztést támogatja?

*A képviselő testület egyhangú szavazással (öt igen szavazattal) az alábbi határozatot fogadta el:*

**53/2023. (V.22.) határozat**

Kerecsend Község Önkormányzatának Képviselő-testülete egyetért a melléklet szerinti orosz-ukrán háború egyéves évfordulójáról szóló 5/2023. (III.31.) OGY határozattal.

Határidő: 2023.05.31.

Felelős: Sári László polgármester

**Sári László polgármester**

Van egy fontos eldöntető kérdés, Magyar Falu. Kint van a pályázat, a legutolsó tájékoztatás szerint, ahol nagyon sok utat újítottak fel, ott inkább az energetikai érdekű beruházásokat támogatnák. Kérdezem – mert ez a pályázatot úgyis beadjuk -, járdára 10 millió, útra 40 millió. A Gárdonyi és Jókai út nincs befejezve, ebből azt gondolom meg lehetne csinálni. 10 millióból maximum a pataktól a központig, de ebbe benne van projektmenedzsment is, ebből több nem jön ki. Melyik legyen az? Legyünk bátrak?

**Forgácsné Román Rita alpolgármester**

Legyünk, próbáljuk meg a 40 millióst. A 10 milliós keretből az összes adminisztráció, projektmenedzsent sokat vesz el és alig maradna a Fő utca járdájára. Viszont 40 millióból már a 2 utcára, nagyon kedvezne az embereknek. Én javaslom a 40 millióst. Nem tudom ti, hogy gondoljátok?

**Nagy Ferenc képviselő**

Támogatom én is a magasabb összeggel.

**Sári László polgármester**

Én is úgy gondolom próbáljuk ezt meg.

**Sári László polgármester**

A másik egy jószándékú javaslat, de ennek a végrehajtását csak én végén gondolnám. Elment nyugdíjba a mezőőrünk, 2009-ben megkapta a 30 éves jubileumi jutalmát és sérelmezte, hogy 2019-ben miért nem kapta meg a 40 évest. Ennek utána jártunk és új jogszabály jött létre.

**dr. Szász Kata jegyző**

Egy új jogszabály került elfogadásra a 2011. évben, ami a köztisztviselők és kormánytisztviselők jutalmazásáról szóló törvény és ezáltal a közalkalmazottaknál, tisztviselőknél kizárólag az az idő számít, amit közalkalmazottként vagy tisztviselőként tölt el. Az, amit munkatörvénykönyvesként az nem számít. 2009-ben ez a törvény még nem létezett. Ebben az évben még a Ktv. szabályozta a közalkalmazottak jogállásáról szóló rendelkezéseket és ilyenkor a jubileumba, ugyanúgy, mint a besorolásba beszámított a munkajogviszony. Molnár Attila mezőőr 2009.-ben törvény erejénél fogva jogosult volt a 30 éves jubileumra, 2019-ben már nem. Jelen állás szerint 2024. augusztusában töltené be a 25. évet. Ha jövő évben ment volna nyugdíjba, akkor erre jogosult lett volna. Benyújtott egy kérelmet a 40 éves jubileumára, de én ezt törvény erejénél fogva nem tudom megállapítani.

**Sári László polgármester**

Ezzel kapcsolatban az lenne a javaslatom, hogy 2 havi bérének megfelelő jutalmat előirányozzunk, amit év végéig teljesítenénk. Ezzel kapcsolatban van-e kérdés, vélemény?

**Forgácsné Román Rita alpolgármester**

Támogatom.

**Fónad István képviselő**

Támogatom.

**Nagy Ferenc képviselő**

Támogatom.

**Sári László polgármester**

Akkor aki egyet ért szavazzon.

*A képviselő testület egyhangú szavazással (öt igen szavazattal) az alábbi határozatot fogadta el:*

**57/2023. (V.22.) határozat**

Kerecsend Község Önkormányzatának Képviselő-testülete Molnár Attila nyugállományba vonult mezőőr számára 2 havi illetményének megfelelő (296.400 Ft/hó x 2 hó) **592.800 Ft** (azaz ötszázkilencvenkettőezer-nyolcszáz forint) összegű jutalmat állapított meg.

A juttatás kifizetésének határideje: 2023. december 31.

A Képviselő-testület megbízza Sári László polgármester, hogy gondoskodjon a jutalom fenti határidőben történő kifizetéséről.

Határidő: 2023.12.31.

Felelős: Sári László polgármester

**Sári László polgármester**

Más kérdés van-e?

**Forgácsné Román Rita alpolgármester**

A Hungarikum pályázattal kapcsolatban szeretnék tájékoztatást adni. 2017-ben már szóba került, hogy van-e Helyi Értéktár Bizottság a településen, sajnos akkor elmaradt. Attól függetlenül két kulturális közfoglalkoztatottal Szalontai Erikával és Tóthné Csóka Viktóriával anno 1,5 év alatt összeraktuk az értéktári munka alapjait. Korábbi ülésen tárgyaltunk az utcanév rendeletről és akkor gondolkodtunk, hogy milyen jó lenne egységes arculatot tudnánk e téren megvalósítani. Pár nap elteltével a pályázatot kiírták és a helyi értéktár bizottsággal rendelkező települések nyújthatnak be támogatási kérelmet 3 altémában: utcanév-házszám- helyi médiumok támogatása, Kárpát-medencei kulturális versenyek-döntők, helyi népviselet újragondolása. Én szorgalmaztam, hogy éljünk ezzel a lehetőséggel így a múltkori rendkívüli testületi-ülésre elkészítettem minden szükséges anyagot. 3 000 000 forintra lehet pályázni, ebből 2 380 000 ft az utcanév és házszámtáblák kivitelezése és 620 000 ft a kerecsendi újság kiadásának támogatására. Nem volt még ilyen pályázat, nem tudom, hogy 100 %-ban vagy milyen formában lesz a támogatás. Egy biztos, a mai napon ez befogadásra került és várjuk a pozitív választ. Nem volt semmilyen pályázati díj, nevezési díj.

**Sári László polgármester**

Előző testületi üléseken szóba került, hogy a civil szervezetek támogatását gyorsítsuk már meg, az első részlet kerüljön kifizetésre. Ezzel kapcsolatban érkezett 2 kérelem is, a CSELE az egészségnaphoz kérnének 100 000 Ft-os támogatást, illetve a KKPE részéről is érkezett egy kérés, szeretnék, hogy a támogatás megállapítását és legalább az első részének kifizetését. Nekem az a javaslatom, hogy a két polgárőr egyesület kapjon 200.000 – 200.000 forint támogatást, és 100 000 forint kifizetése még valahogy májusban megoldódjon. Ezzel kapcsolatban van-e még valakinek valamilyen javaslata? Amennyiben nincs akkor szavazhatunk?

Ki az, aki egyet ért a Kerecsendi Polgárőr Egyesület és a Kerecsend Közbiztonságáért Polgárőr Egyesület 200.000 – 200.000 Ft értékű támogatásával?

*A képviselő testület egyhangú szavazással (öt igen szavazattal) az alábbi határozatot fogadta el:*

**54/2023. (V.22.) határozat**

Kerecsend Község Önkormányzatának Képviselő-testülete a Kerecsend Közbiztonságáért Polgárőr Egyesület és a Kerecsendi Polgárőr Egyesület számára 200-200.000 Ft működési támogatást állapít meg, melynek felhasználásáról a támogatott szervezeteknek 2023. december 31-ig kell elszámolniuk. A megállapított támogatás 2 részletben kerül folyósításra.

A Képviselő-testület megbízza Sári László polgármestert, hogy a támogatott szervezetekkel a támogatási szerződést aláírja, és azt követően a támogatás kifizetése iránt intézkedjen.

Határidő: 2023.06.31.

Felelős: Sári László polgármester

**Sári László polgármester**

Ki az, aki egyet ért a Csak Egy Lépés Egyesület 100.000 Ft értékű támogatásával?

*A képviselő testület egyhangú szavazással (öt igen szavazattal) az alábbi határozatot fogadta el:*

**55/2023. (V.22.) határozat**

Kerecsend Község Önkormányzatának Képviselő-testülete a „Csak egy lépés!” Egyesület számára 100.000 Ft működési támogatást állapít meg, melynek felhasználásáról a támogatott szervezeteknek 2023. december 31-ig kell elszámolniuk.

A Képviselő-testület megbízza Sári László polgármestert, hogy a támogatott szervezetekkel a támogatási szerződést aláírja, és azt követően a támogatás kifizetése iránt intézkedjen.

Határidő: 2023.06.31.

Felelős: Sári László polgármester

**Sári László polgármester**

Ki az, aki egyet ért a Kerecsendi Lokálpatrióta Egyesület 100.000 Ft értékű támogatásával?

*A képviselő testület egyhangú szavazással (öt igen szavazattal) az alábbi határozatot fogadta el:*

**56/2023. (V.22.) határozat**

Kerecsend Község Önkormányzatának Képviselő-testülete a Kerecsendi Lokálpatrióta Egyesület számára 100.000 Ft működési támogatást állapít meg, melynek felhasználásáról a támogatott szervezeteknek 2023. december 31-ig kell elszámolniuk.

A Képviselő-testület megbízza Sári László polgármestert, hogy a támogatott szervezetekkel a támogatási szerződést aláírja, és azt követően a támogatás kifizetése iránt intézkedjen.

Határidő: 2023.06.31.

Felelős: Sári László polgármester

**Sári László polgármester**

Van-e egyebekben valakinek kérdése?

**Schönberger Csaba Jakob NNÖ elnök**

Van néhány önkormányzati út, például a Vitéz utca Bereksori és Magyari Károly utca közötti szakasza, illetve a Bereksor Arany János utcai és Vitéz utcai szakasza közötti útszakasz párhuzamos közlekedésre alkalmatlan. Nagyon keskeny, szembe jövő autónál nem lehet már hova lehúzódni. Lehetne egyirányúsítani.

**Sári László polgármester**

Úgy gondolom ezt akkor egyben kellene kezelni, mert tűntek el sebesség – és súlykorlátozó táblák is. Erre várnék akkor valamilyen javaslatot. Ez elég komplex, ebbe be kell vonni a lakosságot is. Ezt a javaslatot bele kellene foglalni a felhívásba, hogy ez a javaslat elhangzott. Ennek kapcsán kérnék a lakosság véleményét, hogy javaslataikat tegyék meg.

**Prokaj Milán képviselő**

Én attól tartok, hogy ezzel kapcsolatban is érdektelenségbe fog fulladni. Nem lehetne azt megoldani, hogy az önkormányzat honlapján vagy a facebook oldalon egyértelműen kellene megfogalmazni a lehetőségeket és valamilyen szavazást indítani.

**dr. Szász Kata jegyző**

A honlap nem alkalmas szavazásra, a facebookon meg lehet oldani.

**Sári László polgármester**

Lehetne erről egy népszavazás is.

**dr. Szász Kata jegyző**

Én úgy gondolom a legjobbnak, hogy mindenképp kell szórólap és annak az alsó része kitölthető és visszaküldhető. Azon bejelölhető, hogy mit szeretne és megjegyzés rovat.

**Prokaj Milán képviselő**

A facebook csak egy lehetőség, információnyerés, hogy valami reális képet kapjunk.

**dr. Szász Kata jegyző**

A kettőt ötvözve, legyen elektronikusan is és a szórólap is.

**Forgácsné Román Rita alpolgármester**

Lehet választ adni akár a facebookon, akár a honlapon vagy e-mailes elérhetőségen és a szórólapon is, hogy lehetőséget adni a válaszadásra minden korosztálynak.

**Sári László polgármester**

A beérkezett válaszok feldolgozására kell majd nagyon figyelni. Itt nekünk kell majd egy olyan eljárásrendet alkalmazni.

**Prokaj Milán képviselő**

Én azért nem kezelném ezt ilyen szigorúan, mert ez egy véleménykérés, információnyerés. Akármennyi válasz érkezik be, akármilyen vélemény, a döntés lehetősége úgyis a képviselő-testület kezében van. A testület azért van, hogy értékelje a szavazásnak a minőségét is, hogy legyen hiteles és azok alapján hozzon egy döntést.

**Sári László polgármester**

Akkor a következő testületi-ülésre elkészülhet a felhívás szövege. Köszönjük szépen a javaslatokat. Más kérdés, észrevétel van-e?

**Román István**

Köszöntök mindenkit! Tájékoztatással kapcsolatban szeretnék egy pár szót szólni. Nem tudom szándékos-e vagy véletlen, de több alkalommal is előfordult, hogy a testületi ülések nincsenek időben meghirdetve. Ma reggel 8 órakor még a honlapon nem volt fent, hogy ma testületi ülés lesz, 11 órakor jelent meg. Nem akarjátok azt, hogy lássák az emberek, hogy milyen dolgok történnek itt? Felháborítónak tartom. A másik, hogy az előző testületi ülés jegyzőkönyv nem került fel, és ahogy a beszámolóban elhangzott rendkívüli ülések jegyzőkönyvei sincsenek fent a honlapon.

**dr. Szász Kata jegyző**

Az áprilisi jegyzőkönyv felkerült, a rendkívüli ülések jegyzőkönyve múlt héten került fel a Kormányhivatal Törvényességi Osztályának felületére, valóban ezek a honlapra még nem kerültek fel.

**Román István**

2018-ban bejártuk a Demjéni úton elkészült járdát, akkor is ketten jelentünk meg és a műszaki ellenőr akkor ki sem jött. Aki végigmegy a járdán, látja milyen hiányosságok vannak. Már akkor is kifogásoltam, Pistáék háza előtt a járda kifelé lejt, valahol befelé lejt, a járdakövek mozognak, közötte fű nő ki, nincs kitöltve a hézag normálisan a kerítés a járda között. Beszéltünk arról is, hogy a postánál lefolyó víz az a járdára folyik, nem lett megoldva a vízelvezetés, ami téli viszonyokban elég balesetveszélyes. Arról nem is beszélve, hogy a posta tetején hozza bugáját a sás. Ezzel valamit kellene kezdeni, arról nem is beszélve, hogy milyen fű van ott a területen. Fel kell szólítani, hogy le kell vágni. Volna még egy megjegyzésem a költségvetéssel kapcsolatban. Tavaly ugye 30 millió forint hiánnyal fogadta el a testület a 2022. évi költségvetést. Akkor most ez, hogy áll? Van hiány, nincs hiány?

**dr. Szász Kata jegyző**

Hiány költségvetésben nem tervezhető, nullás a költségvetés.

**Román István**

A volt jegyző azt mondta, hogy 10 milliós OTP-s hitel van, amit igénybe lehet venni, és 5 millió forintot terveztek ingatlan eladásra. Ez egyáltalán megvalósult-e? Nem tudom, illetve a másik 5 millió meg majd lesz valahonnan. Ez a hiány, ez eltűnik, nulla, semmi nincs?

**Sári László polgármester**

A költségvetés tervezése mindig a rendelkezésre álló adatok alapján történik, évközben sok minden módosul, kerülhetnek plusz források is. Én 15 millió forintra emlékszem, nem 30 millióra.

**Román István**

Tisztában vagyok vele, hogy nem lehet hiánnyal költségvetést tervezni, de a volt jegyző terjesztette úgy elő tavaly, hogy hiányzik 30 millió forint. Akkor most ezek szerint ez adóbevételekből vagy más bevételekből rendeződött és nincs hiány?

**dr. Szász Kata jegyző**

Nincs hiány.

**Román István**

Ugye hallom, hogy több adó került beszedésre, mint korábban akkor felmerül annak a kérdése, hogy aki előzőleg volt jegyző, hogyan vezette a hivatalt? Mert neki a felelőssége felvetődik ebben az esetben. Arról nem is beszélve, hogy amikor a költségvetés meg lett szavazva, ő elhúzta a csíkot. Itt hagyott mindent, majd lesz úgy, ahogy lesz. Azon is csodálkozom, hogy a költségvetéshez nincs hozzászólás, ez biztos azért van mert a képviselők rendelkeznek papírokkal, számadatokkal.

**Sári László polgármester**

Nincs és nem is lehet semmilyen titkos számadat, nagyon szigorú ellenőrzéseink vannak, a kincstár segítőkész, ha hiányosság van akkor a szankciókat nem lehet elkerülni. Nagyon szigorú ellenőrzések vannak, és azon túl, hogy minden elektronikusan működik, rengeteg papírt gyártunk hozzá.

**dr. Szász Kata jegyző**

Az adóbevételek növekedéséhez kiegészítésként annyit tennék hozzá, hogy ennek egy része az adóügyes kollégák munkájának eredménye, hogy tényleg jól végzik a munkájukat. A másik része az adózók forrása, ahonnan ez a bevétel származik, hiszen egy jobban teljesítő vállalkozást, magasabb adókötelezettség terhel. Szerencsére a tavalyi évben voltak jól teljesítő adózóink.

**Sári László polgármester**

Adott helyzetben van, amiről tehetünk, van, amiről nem. Ami elmúlt azzal már nem lehet mit kezdeni. Ha van új lehetőség, abban meg kell nézni mi a jó és el kell dönteni, hogy élünk-e vele. Amikor belekerültünk ebbe a FeTe programba – aminek talán egyik képviselőnk is előnyét élvezte, hogy akár 0%-al is lehet kis-és közepes vállalkozásoknak pályázati pénzhez jutni, különböző fejlesztésekhez. Nem titok, én sem fordítottam hátat a vállalkozói szférának. Itt azért vettek meg ingatlanokat, települtek be új vállalkozások, nagyon sok mindent elkövettem – én személy szerint – azért, hogy a korábbi Umwelt Technik, most már Agriapipe újból itt legyen a településen, továbbá, hogy a Country Design életben maradjon. Ebben nagyon sok aprólékos dolog van, amit az emberek nem látnak, ezért azt gondolják nem történik semmi.

**Román István**

Meg szeretném még említeni, hogy a Demjéni úton a közlekedés az katasztrófa, kerékpárral életveszélyes. Azt hiszem a közmeghallgatáson is említettem azt, hogy nem hiszem el, hogy a falu végére nem lehetne egy terelőszigetet megépíteni? Két métert kellene elvenni valamelyik oldalból. Nagyon sok helyen így oldják meg, hogy ne hajtsanak be a faluba gyorsan, vagy kifelé. Azt szeretném még megkérdezni, hogy a volt jegyző miért mondta fel ilyen gyorsan a közszolgálati jogviszonyát ilyen gyorsan, miért távozott ilyen hirtelenséggel? Ő decemberbe amúgy is nyugdíjba ment volna. Milyen háttere van ennek? A faluba már egyébként is beszélgetnek pár dolgot az emberek. Jó lenne, ha ez valahogy tisztába lenne téve!

**Sári László polgármester**

Meg kell kérdezni azokat, akik erről beszélgetnek. Én a valós okokat nem kérdeztem, de amikor már több időt töltött kardiológiai vizsgálatokon, mint a saját munkájában, akkor úgy gondolom a saját élete védelmében a lehető legjobb döntést hozta.

**Román István**

Mert ha ilyen súlyos problémái vannak, még tud mellette dolgozni, megjegyzésképp. Az önkormányzatnál van-e még alkalmazva?

**Sári László polgármester**

Nincs már az önkormányzat alkalmazásában.

**Román István**

Már csak azért kérdeztem, hogy miért távozott ilyen gyorsan, mert neked azért csak kellene tudni egy pár dolgot. Kíváncsi voltam rá, mit akarsz megosztani ezzel kapcsolatban.

**Sári László polgármester**

Egészségügyi okokra hivatkozott.

Járdákkal-úttal kapcsolatban annyit tudok elmondani, hogy sajnos nem egyedi probléma. Úgy gondolom a Demjéni úti járda javítására egy év múlva lesz módunk, ha akut probléma van, akkor abba beavatkozunk. A terelőszigettel kapcsolatban már nagyon sok megkeresését intéztem a közút kezelő felé. Ők nem zárkóznak el, de van egy tervezés, egy engedélyeztetési eljárás, aminek a költségeit nem vállalják és a kivitelezés költségét sem vállalják. Úgy tudom, hogy a Kerecsend-Demjén kerékpárút az idei évben el fog készülni. A terelősziget kialakítása szerintük tervezésben-engedélyeztetésben-kivitelezésben 25 -30 millió forint között van. Ezt, mi saját költségvetésből nem tudjuk megoldani.

**Román István**

Ennek a járdának van-e szavatossági ideje? Mert a kivitelezőnek felelőssége van a munkájáért. Szóltak is egyébként, hogy le fogják szórni zúzalékkal azokat a részeket, hogy ne mozogjon. Nem lettek megcsinálva ennek ellenére.

Megoldódott-e a Ficánka bölcsőde előtt a parkolóhely kérdése, mert nem látok kijelölt parkolóhelyeket? Holott te tavaly azt mondtad, hogy bent lesznek az udvaron kijelölve.

**Sári László polgármester**

A járdával kapcsolatban a kivitelezőről. Most kerültek átadásra a pályázati anyagok, ezt meg tudjuk. A bölcsivel kapcsolatban, Demjéni-Jókai út sarkán lévő terület volt megjelölve parkolóként, valamint a posta mellei rész, de az engedélyezési eljárás során felmerült, hogy ezt így nem engedélyezik. Tehát amit ők kijelöltek, hogy bent kell nekünk csinálni egy mozgáskorlátozott parkolót szilárd burkolattal, az lett az a betonozott terület. Mögötte a kavicsos részen 2-3 autónak kell helyet biztosítani, ami az engedélyeztetési eljáráshoz volt szükséges. Lehetséges, hogy a jövőben a bölcsivel szemben lévő kert, amit a rendezési terv módosítása során nem lett beépíthető terület, lehet, hogy ezt majd valamilyen közparknak parkolónak ki lehet alakítani. Ezt a jövőben, egy következő fejlesztési időszakban majd célszerű lesz az önkormányzatnak megvásárolni.

**Román István**

A Ficánka kerítésével kapcsolatban szeretnék még annyit, hogy első részen csodálatos kerítés van, viszont a hátsó részen, részben drótkerítés, és nádszövet és úgy gondolom úgy kellett volna megcsinálni, hogy minden oldalról legyen normális kerítés.

**Sári László polgármester**

Az az időszak volt mikor már tervezőt se nagyon találtunk. Az, hogy a tervezésből mi minden maradt ki, mikor már benne voltunk a projektben, mikor ennek nagyon nagy része kiderült. Az hogy milyen költségnövekedést jelentett az, hogy a tervezés és a kivitelezés között is eltelt egy kis időszak. Ami benne volt a tervezésben azt a vállalkozó megcsinálta, szerintem még többet is. A kerítés az már az önrészt képezte. Szerintem nagyon jól teljesítettünk. Amit nekünk előírtak azt megvalósítottuk. Amikor a kerítés első része elkészült, akkor azt mondtam, hogy amint lesz lehetőségünk akkor próbáljuk meg megvalósítani. Nagyon komoly köszönettel tartozunk a karbantartóknak is, a közfoglalkoztatottaknak is. Nagyon sok mindent ők maguk csináltak meg. A lépcső kialakításában kértünk vállalkozót. A lépcsőn túl minden más munkát karbantartóink végeztek el, úgy gondolom legalább 5 millió forintértékben 1 hónap alatt. Az engedély kiadásához ezt kérték. A villámvédelemmel kapcsolatban 1 millió forint feletti ajánlat érkezett és ezt még mindig meg kell valósítani. Augusztus 31-ig kaptunk ideiglenes engedélyt, ezt követően újbóli bejárás lesz. Az engedélyeztetés során én kértem, hogy minden írjanak le, minek kell megfelelni, minek mikorra kell elkészülni. Nem írt le semmit, de azon a határidőn belül, amit ő megjelölt, ahhoz képest korábban megjelent és rendben talált mindent. Nem beszélve arról, hogy már most nem elégséges a férőhely. Nagyon nehéz dolog. Annak idején emlékszünk volt egy 200 milliós zöldmezős pályázat, 100 férőhelyes bölcsődés dolog. Akkor azt mondtuk az sok. Nekem az a tervem – remélem, aki utánam jön is így gondolja majd – hogy egy új bölcsődét valahol majd építeni kell és akkor a jelenlegi mini bölcsőde épülete idősek napközi otthonának meg fog felelni. A jelenlegi helyzet, hogy a családi bölcsőde megmaradt 1 csoporttal, a mini bölcsőde 2 csoporttal, az emberek mozgatása, megfelelő közfoglalkoztatottak alkalmazása, ennek költségvonzata, nem kis kihívás.

Van-e még kérdés?

Amennyiben nincs, köszönöm mindenki együttműködő munkáját, az ülést bezárom.

kmf.

Sári László dr. Szász Kata

polgármester jegyző